1

ส่วนที่ 1

การประกอบธุรกิจ

1. นโยบายและภาพรวมการประกอบธุรกิจ

บริษัท มั่นคงเคหะการ จำกัด (มหาชน) ประกอบธุรกิจพัฒนาอสังหาริมทรัพย์
และให้เช่าอสังหาริมทรัพย์ประเภทอาคารสำนักงานและศูนย์กีฬา นอกจากนี้ยังให้บริการสนามกอล์ฟ
คือ สนามกอล์ฟ “ชวนชื่น” บริษัทย่อยคือ บริษัท แมนคอน จำกัด
ประกอบธุรกิจรับเหมาก่อสร้างและพัฒนาอสังหาริมทรัพย์ในโครงการขนาดเล็ก

ธุรกิจหลักของบริษัทฯ ได้แก่ การพัฒนาที่ดินและปลูกสร้างที่อยู่อาศัยในโครงการที่บริษัทฯ
จัดสรรขายในรูปแบบ บ้านเดี่ยว บ้านแฝด ทาวน์เฮ้าส์ ฯลฯ ภายใต้ชื่อ “ชวนชื่น” และ
“สิรีนเฮ้าส์” และคอนโดมิเนียมภายใต้ชื่อ “เด็น” และ “ออกัสท์” สินค้าส่วนใหญ่ของบริษัทฯ
จะอยู่ในระดับราคา 1-5 ล้านบาท ปัจจุบันบริษัทฯ ดำเนินโครงการทั้งหมด 17 โครงการ
ซึ่งรวมถึงโครงการที่เปิดใหม่ 3 โครงการ ได้แก่ โครงการชวนชื่นโมดัส วิภาวดี
ตั้งอยู่ติดถนนวิภาวดี-รังสิต ลักษณะสินค้าเป็นโฮมออฟฟิศ , ทาวเฮ้าส์และอาคารพาณิชย์ ระดับราคา
4.7 – 8.7 ล้านบาท , โครงการชวนชื่นพระราม 7 - สิรินธร ตั้งอยู่ถนน บางกรวย-ไทรน้อย
ลักษณะสินค้าเป็นบ้านแฝดและบ้านเดี่ยว ระดับราคา 3.7 – 5.9 ล้านบาท และโครงการออกัสท์
คอนโดมิเนียม ตั้งอยู่ย่านถนนเจริญกรุง ลักษณะสินค้าเป็นคอนโดมิเนียมระดับราคา 1.7 - 3.2
ล้านบาท

ผลการดำเนินงานปีที่ผ่านมาบริษัทฯ รับรู้รายได้จากการขายและบริการในปี 2556 รวม 2,759.71
ล้านบาท เพิ่มขึ้นจากปี 2555 = 60.05% โดยเป็นการเติบโตในส่วนของรายได้จากธุรกิจหลัก คือ
อสังหาริมทรัพย์ถึง 62.04% โครงการหลักที่สร้างรายได้ในปีนี้ ได้แก่ เด็น วิภาวดี คอนโดมิเนียม
,ชวนชื่นโมดัส เซนโทร , ชวนชื่นเพชรเกษม และชวนชื่นจรัญฯ 3
สำหรับรายได้จากธุรกิจสนามกอล์ฟ อยู่ที่ 66.89 ล้านบาท ก็เติบโตในอัตราที่น่าพอใจ คือ 17.57%
จากปีที่ผ่านมา

บริษัทฯ มีกำไรเบื้องต้นในปี 2556 จำนวน 949.28 ล้านบาท คิดเป็นอัตราส่วนกำไรเบื้องต้น
(Gross Profit Margin) 34.40% ลดลงจากปีที่ผ่านมา ซึ่งมีอัตราส่วนกำไรเบื้องต้น 37.97%
สาเหตุหลักมาจากในปีนี้มีการรับรู้รายได้จากคอนโดมิเนียม และทาวน์เฮ้าส์
ซึ่งกำไรเบื้องต้นต่ำกว่าบ้านเดี่ยว

ค่าใช้จ่ายในการขายและบริหารในปีนี้อยู่ที่ 430.80 ล้านบาท เพิ่มขึ้นจาก 361.89
ล้านบาทในปีที่ผ่านมา โดยค่าใช้จ่ายหลักที่เพิ่มขึ้น คือ ภาษีธุรกิจเฉพาะ
ซึ่งแปรผันตามรายได้จากการขาย สำหรับอัตราส่วนค่าใช้จ่ายในการขายและบริหารต่อยอดขาย
(SG&A to sales) ปรับตัวดีขึ้น เมื่อเทียบกับปีที่ผ่านมาจาก 20.99% เป็น 15.61%
อันเป็นผลมาจากรายได้ที่เติบโตขึ้นมาก

2

บริษัทฯ เสียภาษีเงินได้ในปีนี้ในอัตรา 20% จากนโยบายที่รัฐบาลลดภาษีเงินได้นิติบุคคล
เพื่อชดเชยต้นทุนค่าแรงที่สูงขึ้น แต่เนื่องจากรายได้ที่เพิ่มขึ้นมาก
ทำให้ค่าใช้จ่ายภาษีเงินได้นิติบุคคลเพิ่มขึ้นจาก 72.63 ล้านบาท เป็น 109.09 ล้านบาท
หลังจากหักดอกเบี้ยและภาษีแล้ว บริษัทฯ มีกำไรสุทธิประจำปี 2556 เท่ากับ 428.56 ล้านบาท
คิดเป็น 0.50 บาทต่อหุ้น เพิ่มขึ้น 63.95% จาก 261.40 ล้านบาทในปีที่ผ่านมา
ส่งผลให้อัตราส่วนกำไรสุทธิ (Net Profit Margin) ในปีนี้เท่ากับ 15.32% สูงขึ้นจากอัตรา
14.79% ในปีที่ผ่านมา

ทางด้านฐานะการเงินของบริษัทฯ ยังคงความแข็งแกร่ง โดยในส่วนของสินทรัพย์ลดลง 592.22
ล้านบาท เมื่อเทียบกับปีที่ผ่านมา เนื่องจากบริษัทฯ ได้ส่งมอบสินค้าคอนโดมิเนียมโครงการ เด็น
วิภาวดีให้แก่ลูกค้าในปี 2556 ทั้งนี้ เงินสดและรายการเทียบเท่าเงินสดสุทธิ เพิ่มขึ้นจาก 39.26
ล้านบาท ณ สิ้นปี 2555 เป็น 194.30 ล้านบาท ณ สิ้นปี 2556 สำหรับหนี้สินปรับตัวลดลง 849.79
ล้านบาท จาก 2,352.58 ล้านบาท เป็น 1,502.79 ล้านบาท จากการชำระคืนเงินกู้ยืม
โดยบริษัทฯ ได้ชำระคืนเงินทุนหมุนเวียนจากตั๋วเงินระยะสั้น (B/E)
ทำให้เงินกู้ยืมระยะสั้นปรับตัวลดลงจาก 300.13 ล้านบาท เป็น 80.17 ล้านบาท เนื่องจากบริษัทฯ
มีสภาพคล่องกระแสเงินสดสูง สำหรับส่วนของผู้ถือหุ้นเพิ่มขึ้น 257.57 ล้านบาทจากสิ้นปีที่ผ่านมา
อัตราส่วนหนี้สินต่อทุน (D/E Ratio) ณ สิ้นปี 2556 จึงปรับตัวลดลงจาก 0.47
เท่าเมื่อสิ้นปีที่ผ่านมา เป็น 0.28 เท่า ณ สิ้นปี 2556
ด้วยอัตราส่วนหนี้สินต่อทุนที่ต่ำมากและกระแสเงินสดที่มีสภาพคล่องสูง จึงทำให้ บริษัทฯ
มีความแข็งแกร่งทางการเงินพร้อมรับสถานการณ์เศรษฐกิจที่อยู่ในสภาวะชะลอตัวเช่นในปัจจุบัน

3

 2. ข้อมูลบริษัท

บริษัท มั่นคงเคหะการ จำกัด (มหาชน)

ประกอบธุรกิจหลักประเภท พัฒนาอสังหาริมทรัพย์

ที่ตั้งสำนักงานใหญ่ที่ 719 อาคารมั่นคงเคหะการ ถนนบรรทัดทอง แขวงวังใหม่

เขตปทุมวัน กรุงเทพ ฯ 10330

เลขที่ทะเบียน 0107536001567

HOME PAGE : www.mk.co.th

E-mail : info@mk.co.th

โทรศัพท์ : 02 216-6600 - 18

โทรสาร : 02 216-6619

วิสัยทัศน์ : บริษัท มั่นคงเคหะการ จำกัด (มหาชน)

( VISION ) จะเป็นบริษัทพัฒนาอสังหาริมทรัพย์ประเภทที่อยู่อาศัยชั้นนำของประเทศ

มุ่งเสนอสินค้าและบริการที่คุ้มค่า คุ้มราคาแก่ลูกค้า

พันธกิจ : 1. ด้านการเงิน สร้างฐานะทางการเงินที่มั่นคง สร้างผลตอบแทนที่สูงสุดต่อ

( MISSION ) ผู้ถือหุ้น ด้วยยอดขายที่เติบโตด้วยอัตราที่สูงกว่าอัตราการขยายตัวของตลาด

ที่อยู่อาศัย และการบริหารต้นทุนที่มีประสิทธิภาพ

2. ด้านการตลาด มุ่งเสนอสินค้าที่มีคุณภาพดี ทั้งในแง่ทำเล คุณภาพงาน-

ก่อสร้าง และสภาพแวดล้อม ในราคาที่สร้างความคุ้มค่าต่อลูกค้า รวมไปถึง

การบริการที่ลูกค้าประทับใจ และสร้างชื่อ “ ชวนชื่น ” และ “ สิรีนเฮ้าส์ ” ให้

เกิดการรับรู้ต่อสาธารณชนในฐานะโครงการที่อยู่อาศัยชั้นนำ

3. ด้านกระบวนการผลิตและการให้บริการ ส่งมอบสินค้าและบริการชั้นดี

ตรงกำหนดเวลา เปี่ยมประสิทธิภาพ มีการพัฒนาผลิตภัณฑ์อย่างต่อเนื่อง

4. ด้านการบริหาร เพิ่มความสามารถในการแข่งขัน มุ่งเน้นความพยายาม

บรรลุถึงเป้าหมายในทุกส่วนงาน และส่งเสริมธรรมาภิบาล

5. ด้านบุคลากร สร้างจิตสำนึกด้านคุณภาพและบริการ สร้างวัฒนธรรมการ

เรียนรู้และพัฒนาอย่างต่อเนื่อง ภายใต้บรรยากาศการทำงานที่อบอุ่นฉันท์มิตร

4

3. ปัจจัยความเสี่ยง

(3.1) ความเสี่ยงในการประกอบธุรกิจ (Business Risk)

ปี 2557 เป็นปีที่ท้าทายสำหรับธุรกิจอสังหาริมทรัพย์จากปัจจัยลบที่รุมเร้า
โดยเฉพาะตลาดคอนโดมิเนียม อาทิเช่น ความขัดแย้งทางการเมือง
ที่ส่งผลโดยตรงต่อความเชื่อมั่นของผู้บริโภค
รวมไปถึงส่งผลต่อการชะลอตัวของการลงทุนทั้งจากภาครัฐและภาคเอกชน
อันส่งผลต่อเศรษฐกิจในภาพรวม นอกจากนี้ อุปทานของตลาดคอนโดมิเนียมที่อยู่ในระดับสูง
ยังต้องใช้เวลาระยะหนึ่งในการดูดซับ อีกประการหนึ่ง หนี้ภาคครัวเรือนที่สูง
ส่งผลให้กำลังซื้อของกลุ่มลูกค้าเป้าหมายลดลง
และธนาคารพาณิชย์ยังคงเข้มงวดในการให้สินเชื่อที่อยู่อาศัยรายย่อย นอกจากนี้
การขาดแคลนผู้รับเหมาและแรงงานฝีมือในงานก่อสร้าง
ก็ยังคงเป็นปัญหาแม้จะผ่อนคลายลงจากปีที่ผ่านมา

ในภาวะตลาดที่ซบเซาและยังผันผวน บริษัทฯ
มุ่งเน้นการบริหารจัดการสินค้าคงเหลือ(บ้านสร้างก่อนขาย)
โดยการสร้างเพิ่มเพื่อทดแทนหน่วยที่ขายได้ เพื่อควบคุมสต๊อกบ้านให้อยู่ในปริมาณที่เหมาะสม
ในขณะเดียวกัน บริษัทฯ สามารถชะลอแผนเปิดขายคอนโดมิเนียมโครงการใหม่
เพื่อรอจังหวะฟื้นกลับของความเชื่อมั่นผู้บริโภค

(3.2) ความเสี่ยงด้านการผลิต (Production Risk)

ปัญหาการขาดแคลนผู้รับเหมาและแรงงานยังคงมีอยู่ต่อเนื่อง แม้จะผ่อนคลายลงจากปีที่ผ่านมา
ส่งผลต่อความล่าช้าของงานก่อสร้างบางส่วน โดยเฉพาะประเภททาวน์เฮ้าส์ 3 ชั้น บริษัทฯ
จึงเตรียมที่จะนำระบบก่อสร้างสำเร็จรูปมาใช้สำหรับทาวน์เฮ้าส์ 3 ชั้น
ซึ่งความหลากหลายของรูปแบบจะไม่มากเท่าบ้านเดี่ยว-บ้านแฝด
จึงเหมาะกับระบบก่อสร้างสำเร็จรูป สำหรับบ้านเดี่ยว-บ้านแฝดเอง
ปัจจัยสำคัญคือการบริหารจำนวนการผลิตให้สมดุล ในภาวะตลาดที่กำลังซื้ออ่อนตัวลง
แต่ยังต้องมีงานผลิตเพื่อรักษาผู้รับเหมาที่มีคุณภาพให้มีงานได้ต่อเนื่อง

สำหรับวัตถุดิบที่สำคัญอีกประการหนึ่งคือ ที่ดิน ยังมีความเสี่ยงในการเฟ้นหาที่ดินทำเลดี
ในราคาที่เหมาะสม โดยเฉพาะอย่างยิ่งภายใต้ผังเมืองฉบับใหม่ที่เข้มงวดมากขึ้น

(3.3) ความเสี่ยงด้านการเงิน (Financial Risk)

ในภาวะเศรษฐกิจซบเซา
ความแข็งแกร่งทางการเงินและการบริหารกระแสเงินสดถือเป็นปัจจัยสำคัญสำหรับธุรกิจที่ต้องใช้เงินทุนหมุนเวียนในการดำเนินงานสูงอย่างธุรกิจอสังหาริมทรัพย์
บริษัทฯ คงความแข็งแกร่งทางการเงิน ด้วยอัตราส่วนหนี้สินต่อทุน (D/E Ratio) เพียง 0.28
เท่า และอัตราส่วนหนี้สินสุทธิต่อทุน (Net D/E ratio) ต่ำเพียง 0.25 เท่า ณ สิ้นปี 2556
ในขณะที่ภาระหนี้ที่มีดอกเบี้ย (Interest-bearing debt) ณ สิ้นปี 2556 ก็ต่ำเพียง 886.29
ล้านบาท ประกอบกับกระแสเงินสดที่มีสภาพคล่องสูง บริษัทฯ จึงมีความแข็งแกร่งทางการเงิน
พร้อมรับสถานการณ์เศรษฐกิจที่อยู่ในสภาวะชะลอตัวเช่นในปัจจุบัน
และยังพร้อมที่จะรุกคืบด้วยโครงการใหม่ ทันทีที่ตลาดพลิกฟื้น

5

4. ลักษณะการประกอบธุรกิจ

4.1 การเปลี่ยนแปลงและพัฒนาการที่สำคัญ

บริษัทเริ่มประกอบธุรกิจพัฒนาอสังหาริมทรัพย์เมื่อปี 2524 โดยในปี 2533 บริษัทฯ
ได้เข้าจดทะเบียนในตลาดหลักทรัพย์แห่งประเทศไทย และในปี2536 บริษัทฯ
ได้จดทะเบียนแปรสภาพเป็นบริษัทมหาชน จำกัด ทะเบียนเลขที่ 0107536001567

ปี 2551 ที่ประชุมวิสามัญผู้ถือหุ้น ครั้งที่ 1/2551 เมื่อวันที่ 19 มกราคม 2552
ได้มีมติอนุมัติให้ซื้อหุ้นคืน เพื่อบริหารทางการเงินของบริษัทในวงเงินไม่เกิน 95 ล้านบาท
โดยจะซื้อหุ้นทุนคืนเป็นจำนวน 85 ล้านหุ้น หรือคิดเป็นร้อยละ
9.81ของหุ้นที่ออกและจำหน่ายได้แล้วทั้งหมดของบริษัท โดยกำหนดระยะเวลาการซื้อหุ้นคืนตั้งแต่วันที่
3 กุมภาพันธ์ 2552 ถึงวันที่ 2 สิงหาคม 2552 และกำหนดระยะเวลาจำหน่ายหุ้นทุนซื้อคืนตั้งแต่วันที่
3 กุมภาพันธ์ 2553 ถึงวันที่ 3 สิงหาคม 2555 ( ภายหลัง 6 เดือนนับแต่การซื้อหุ้นคืนเสร็จสิ้น
แต่ต้องไม่เกิน 3 ปี) ในกรณีที่บริษัทจำหน่ายหุ้นทุนซื้อคืนไม่หมดภายในระยะเวลาที่กำหนด
บริษัทจะลดทุนที่ออกและชำระแล้วลง โดยวิธีตัดหุ้นทุนที่ซื้อคืนและยังไม่ได้จำหน่ายที่เหลืออยู่ ซึ่ง ณ
วันสิ้นงวดบัญชี 31 ธันวาคม 2554 บริษัทฯ มียอดหุ้นทุนซื้อคืนเป็นจำนวนเงิน 11.55 ล้านบาท โดย
ณ วันที่ 31 ธันวาคม 2555 บริษัทฯ ไม่มีหุ้นทุนซื้อคืนแล้ว เนื่องจากที่ประชุมคณะกรรมการของบริษัท
เมื่อวันที่ 14 สิงหาคม 2555 มีมติอนุมัติให้ลดทุนจดทะเบียนสำหรับหุ้นทั้งหมดที่ซื้อคืน จำนวน
6,300,000 หุ้น และบริษัทฯ ได้จดทะเบียนลดทุนชำระแล้วจาก 866,684,157 หุ้น เป็น
860,384,157 หุ้น กับกระทรวงพาณิชย์เมื่อวันที่ 17 สิงหาคม 2555

ปี 2555 ที่ประชุมผู้ถือหุ้นสามัญประจำปี ครั้งที่ 1/2555 ได้มีมติจ่ายเงินปันผลในอัตราหุ้นละ 0.18
บาท หักการจ่ายเงินปันผลระหว่างกาลอัตราหุ้นละ 0.10 บาท เมื่อวันที่ 9 กันยายน 2554
ส่วนที่เหลือจ่ายสุทธิอัตราหุ้นละ 0.08 บาท จำนวนหุ้นทั้งหมด 860,384,157 หุ้น รวมเป็นเงิน
68,824,260.56 บาท คิดเป็นอัตราการจ่ายเงินปันผลรวม 66%
ของกำไรสุทธิจากกิจกรรมดำเนินงาน

ที่ประชุมคณะกรรมการบริษัทฯ ครั้งที่4/2555 เมื่อวันที่ 14 สิงหาคม 2555
ได้มีมติจ่ายเงินปันผลระหว่างกาล จากผลการดำเนินงานสำหรับงวดหกเดือน สิ้นสุดวันที่ 30
มิถุนายน 2555 ในอัตราหุ้นละ 0.10 บาท จำนวนหุ้นทั้งหมด 860,384,157 หุ้น รวมเป็นเงิน
86,038,415.70 บาท

ปี 2556 ที่ประชุมผู้ถือหุ้นสามัญประจำปี ครั้งที่ 1/2556 ได้มีมติจ่ายเงินปันผลในอัตราหุ้นละ 0.20
บาท หักการจ่ายเงินปันผลระหว่างกาลอัตราหุ้นละ 0.10 บาท เมื่อวันที่ 12 กันยายน 2555
ส่วนที่เหลือจ่ายสุทธิอัตราหุ้นละ 0.10 บาท จำนวนหุ้นทั้งหมด 860,384,157 หุ้น รวมเป็นเงิน
86,038,415.70 บาท คิดเป็นอัตราการจ่ายเงินปันผลรวม 66%
ของกำไรสุทธิจากกิจกรรมดำเนินงาน

ที่ประชุมคณะกรรมการบริษัทฯ ครั้งที่4/2556 เมื่อวันที่ 13 สิงหาคม 2556
ได้มีมติจ่ายเงินปันผลระหว่างกาล จากผลการดำเนินงานสำหรับงวดหกเดือน สิ้นสุดวันที่ 30
มิถุนายน 2556 ในอัตราหุ้นละ 0.10 บาท จำนวนหุ้นทั้งหมด 860,384,157 หุ้น รวมเป็นเงิน
86,038,415.70 บาท

6

4.2 ภาพรวมการประกอบธุรกิจ และโครงสร้างการถือหุ้นของกลุ่มบริษัท

บริษัท มั่นคงเคหะการ จำกัด (มหาชน) ประกอบธุรกิจพัฒนาอสังหาริมทรัพย์
ประเภทที่อยู่อาศัยและให้เช่าอสังหาริมทรัพย์ โดยมุ่งเน้นโครงการประเภทที่อยู่อาศัยในแนวราบ
มีโครงการที่เปิดดำเนินการในปี 2556 จำนวน 17 โครงการ ลักษณะเป็นบ้านเดี่ยว , บ้านแฝด
และทาวน์เฮ้าส์ ภายใต้ชื่อ “ชวนชื่น” และ “สิรีนเฮ้าส์”
รวมถึงโครงการประเภทคอนโดมิเนียมซึ่งกลับมาเปิดดำเนินการอีกครั้งตั้งแต่ปี 2553 ภายใต้ชื่อ
“เด็น วิภาวดี” และ “ออกัสท์” ส่วนการให้เช่าอสังหาริมทรัพย์ ได้แก่
อาคารสำนักงานและศูนย์กีฬา นอกจากนี้ยังเปิดให้บริการสนามกอล์ฟ “ชวนชื่น” เป็นสนามกอล์ฟ 18
หลุม พร้อมคลับเฮ้าส์และสนามไดร์ฟกอล์ฟตั้งอยู่บนถนนกรุงเทพ-ปทุมธานี

บริษัทย่อยคือ บริษัท แมนคอน จำกัด ประกอบธุรกิจประเภท รับเหมาก่อสร้าง และ
พัฒนาอสังหาริมทรัพย์ในโครงการขนาดเล็ก ส่วนบริษัทร่วมอีก 2 แห่ง คือ บริษัท สามัคคีซีเมนต์
จำกัด ประกอบธุรกิจประเภทผลิตวัสดุปูนซีเมนต์และปูนสำเร็จรูป, บริษัท ทรัพย์นรสิงห์ จำกัด
ประกอบธุรกิจประเภทอุตสาหกรรมทราย

ผังแสดงโครงสร้างการถือหุ้นของบริษัทฯ

7

4.3 โครงสร้างรายได้

โครงสร้างรายได้จำแนกตามกลุ่มธุรกิจ ในระยะ 3 ปีที่ผ่านมา มีดังนี้ หน่วย : พันบาท

+--------------+----------+--------+------+---+-----+---+-----+----+
| ผลิตภัณฑ์/บริการ | ดำเ      | %ก     | 2554 |   | 2   |   | 2   |    |
|              | นินงานโดย | ารถือหุ้น |      |   | 555 |   | 556 |    |
|              |          |        | 2011 |   |     |   |     |    |
|              |          | ขอ     |      |   | 2   |   | 2   |    |
|              |          | งบริษัทฯ |      |   | 012 |   | 013 |    |
+--------------+----------+--------+------+---+-----+---+-----+----+
| Product /    | Company  | M.K ‘S | ร    | % | รา  | % | รา  | %  |
| Service      |          |        | ายได้ |   | ยได้ |   | ยได้ |    |
|              |          | Shareh |      |   |     |   |     |    |
|              |          | olding | Rev  |   | R   |   | R   |    |
|              |          | (%)    | enue |   | eve |   | eve |    |
|              |          |        |      |   | nue |   | nue |    |
+--------------+----------+--------+------+---+-----+---+-----+----+
| พัฒน          | บมจ.มั่นค  |        | 1    | 9 | 1,6 | 9 | 2,6 | 9  |
| าอสังหาริมทรัพย์ | งเคหะการ |        | ,617 | 4 | 52, | 3 | 77, | 5. |
|              |          |        | ,713 | . | 307 | . | 477 | 69 |
| Real Estate  | M.K.     |        |      | 2 |     | 5 |     |    |
| Development  | Real     |        |      | 5 |     | 2 |     |    |
|              | Estate   |        |      |   |     |   |     |    |
|              | Dev      |        |      |   |     |   |     |    |
|              | elopment |        |      |   |     |   |     |    |
|              | Plc.     |        |      |   |     |   |     |    |
+--------------+----------+--------+------+---+-----+---+-----+----+
|              | บ        | 95.50  |      |   |     |   |     |    |
|              | จ.แมนคอน |        |      |   |     |   |     |    |
|              |          |        |      |   |     |   |     |    |
|              | Mancon   |        |      |   |     |   |     |    |
|              | Co.,     |        |      |   |     |   |     |    |
|              | Lid.     |        |      |   |     |   |     |    |
+--------------+----------+--------+------+---+-----+---+-----+----+
| อื่น ๆ         | บมจ.มั่นค  | 95.50  | 98   | 5 | 1   | 6 | 1   | 4. |
|              | งเคหะการ |        | ,657 | . | 14, | . | 20, | 31 |
| Other        |          |        |      | 7 | 523 | 4 | 653 |    |
|              | M.K.     |        |      | 5 |     | 8 |     |    |
|              | Real     |        |      |   |     |   |     |    |
|              | Estate   |        |      |   |     |   |     |    |
|              |          |        |      |   |     |   |     |    |
|              | Dev      |        |      |   |     |   |     |    |
|              | elopment |        |      |   |     |   |     |    |
|              | Plc.     |        |      |   |     |   |     |    |
|              |          |        |      |   |     |   |     |    |
|              | บ        |        |      |   |     |   |     |    |
|              | จ.แมนคอน |        |      |   |     |   |     |    |
|              |          |        |      |   |     |   |     |    |
|              | Mancon   |        |      |   |     |   |     |    |
|              | Co.,     |        |      |   |     |   |     |    |
|              | Ltd.     |        |      |   |     |   |     |    |
+--------------+----------+--------+------+---+-----+---+-----+----+
|              |          | รวม    | 1    | 1 | 1,7 | 1 | 2,7 | 1  |
|              |          |        | ,716 | 0 | 66, | 0 | 98, | 00 |
|              |          | Total  | ,370 | 0 | 830 | 0 | 130 |    |
+--------------+----------+--------+------+---+-----+---+-----+----+

รายได้อื่นๆ ประกอบด้วย รายได้จากค่าเช่าอาคาร , รายได้จากสนามกอล์ฟ เป็นต้น
ซึ่งรายได้ดังกล่าว หากแยกย่อยแต่ละรายการจะมีมูลค่าไม่เกิน10% ของรายได้รวม
ตามงบการเงินรวม

บริษัทฯ มีส่วนได้เสียในบริษัทร่วม ดังนี้ (หน่วย : บาท) ปี 2554 ปี 2555 ปี 2556

บริษัท ทรัพย์นรสิงห์ จำกัด (บริษัทฯ ถือหุ้น 36.07%) 18,898 (721) 49,054

บริษัท สามัคคีซีเมนต์ จำกัด (บริษัทฯ ถือหุ้น 40.64%) (5,815,446) 6,422,136
(12,472,227)

8

4.4 การประกอบธุรกิจของแต่ละสายผลิตภัณฑ์

 4.4.1 ลักษณะผลิตภัณฑ์

ลักษณะการประกอบธุรกิจหลัก คือ การพัฒนาอสังหาริมทรัพย์เพื่อขายในรูปของโครงการ
ซึ่งประกอบด้วย บ้านเดี่ยวและบ้านแฝดเป็นหลัก และในปี 2552 ได้เปิดขายทาวน์เฮ้าส์
หลังจากที่ไม่ได้จับตลาดนี้มากว่าสิบปี นอกจากนี้ในปลายปี 2553 บริษัทฯ
ได้ขยายกลุ่มเป้าหมายเพิ่มขึ้นจากบ้านจัดสรร โดยเพิ่มสินค้าคอนโดมิเนียมในระดับราคา 1 ล้านบาท
เพื่อรองรับความต้องการของกลุ่มลูกค้าให้กว้างขึ้น สำหรับรูปแบบผลิตภัณฑ์มีทั้งบ้านสร้างก่อนขาย
เพื่อตอบสนองความต้องการของลูกค้าที่ต้องการเข้าอยู่ทันที
และบ้านสั่งสร้างซึ่งสามารถเปลี่ยนแปลงต่อเติมจากแบบมาตรฐานได้ โครงการของบริษัทฯ
มีทำเลที่ตั้งกระจายอยู่รอบกรุงเทพมหานครและปริมณฑล ( รายละเอียดโครงการตามเอกสารแนบ
5 ) สำหรับธุรกิจรองของบริษัทฯ คือ ธุรกิจสนามกอล์ฟและการให้เช่าอาคารสำนักงาน

4.4.2 การตลาดและภาวะการแข่งขัน

ก) นโยบายและลักษณะการตลาดและการแข่งขันของผลิตภัณฑ์และบริการที่สำคัญ

บริษัทฯ นำเสนอสินค้าโดยยึดนโยบาย “ความคุ้มราคา” (Value for Money) แก่ลูกค้า
กล่าวคือลูกค้าจะได้รับสินค้าและบริการที่ดีในราคาที่เหมาะสม ประเภทของสินค้าประกอบด้วย
บ้านเดี่ยว บ้านแฝด ที่ดินเปล่า ทาวน์เฮ้าส์และคอนโดมิเนียม ระดับราคาเฉลี่ยประมาณ 1.0 -
5.0 ล้านบาท ลักษณะลูกค้าจะเป็นผู้ใช้โดยตรง (end user)
จึงไม่มีความเสี่ยงในการพึ่งพิงลูกค้ารายใดเป็นพิเศษ
กลุ่มลูกค้าเป้าหมายเป็นกลุ่มผู้มีรายได้ระดับปานกลางขึ้นไป ช่วงอายุประมาณ 30-40 ปี
อาชีพรับจ้างเอกชน, ธุรกิจส่วนตัว เป็นส่วนใหญ่
สำหรับช่องทางการจำหน่ายจะใช้วิธีขายตรงแก่ลูกค้า
โดยมีสำนักงานขายประจำแต่ละหน่วยงานและสำนักงานใหญ่

ข) ภาวะ การแข่งขัน

ความเปลี่ยนแปลงที่ชัดเจนของตลาดที่อยู่อาศัยในปี 2556 คือ อุปทานของตลาดคอนโดมิเนียม
ที่มีจำนวนเปิดตัวใหม่ในกรุงเทพฯและปริมณฑล ด้วยอัตราการเติบโตสูงอย่างต่อเนื่องคือ 65% ในปี
2555 และ 35%ในปี 2556 ทำให้จำนวนคอนโดมิเนียมเปิดตัวใหม่ในปี 2556 สูงถึง 84,250
หน่วย มากกว่าจำนวนคอนโดมิเนียมเปิดตัวใหม่ในปี 2538
ซึ่งมีอุปทานคอนโดมิเนียมสูงสุดก่อนวิกฤติฟองสบู่อสังหาริมทรัพย์ ถึง 73%
ในขณะที่ทาวน์เฮ้าส์มีจำนวนเปิดตัวเพิ่มขึ้น 23% และบ้านเดี่ยวเปิดตัวใกล้เคียงกับปีก่อนหน้า (
ที่มาของข้อมูล : เอเจนซี่ฟอร์เรียลเอสเตทแอฟแฟร์ ) การเปิดตัวคอนโดมิเนียมเป็นจำนวนมากใน
2 ปีที่ผ่านมา ส่งผลต่อภาวะการขาดแคลนผู้รับเหมาและแรงงานก่อสร้าง
ทำให้งานก่อสร้างคอนโดมิเนียมของผู้ประกอบการหลายรายล่าช้ากว่ากำหนด
ซึ่งสะท้อนได้จากจำนวนคอนโดมิเนียมสร้างเสร็จจดทะเบียนที่กลับลดลง 6% จากปี 2555
นอกจากนั้น ภาวะโอเวอร์ซัพพลายเริ่มสะท้อนภาพในช่วงครึ่งหลังของปีที่ภาวะเศรษฐกิจเริ่มชะลอตัว
เห็นได้จากผลการขายคอนโดมิเนียมเปิดตัวใหม่ไม่ร้อนแรงเช่นในครึ่งปีแรกหรือในปี 2555

9

ความเปลี่ยนแปลงอีกประการหนึ่งในตลาดที่อยู่อาศัยในปี 2556 คือ จำนวนคอนโดมิเนียมราคาถูก
(1 ล้านบาท หรือต่ำกว่า) ในย่านชานเมืองที่มีการเปิดตัวมากขึ้น
ทั้งนี้เพื่อทดแทนทาวน์เฮ้าส์ที่ถูกภาวะต้นทุนผลักดันให้ผู้ประกอบการไม่สามารถผลิตทาวน์เฮ้าส์ในระดับราคา
1 ล้านบาทได้เช่นที่ผ่านมา

ในปี 2556 บริษัทฯ มีโครงการใหม่ที่เปิดตัวจำนวน 3 โครงการ ได้แก่

1.  โครงการชวนชื่นโมดัสวิภาวดี โครงการอยู่ติดถนนวิภาวดีรังสิต เยื้องกับสถานีหลักสี่
    รถไฟฟ้าสายสีแดงช่วงบางซื่อ-รังสิต เฟสแรกของโครงการมีเนื้อที่ 18 ไร่
    ประกอบด้วยโฮมออฟฟิซ ทาวน์เฮ้าส์ และอาคารพาณิชย์ รวม 86 ยูนิต มูลค่า 520 ล้านบาท
    จุดเด่นของโครงการ นอกจากจะใกล้ที่ตั้งของสถานีรถไฟฟ้าสายสีแดงแล้ว
    ยังมีโครงการถนนตัดใหม่เชื่อมวิภาวดีรังสิตและพหลโยธิน
    ที่จะเสริมการจราจรในบริเวณนี้ให้คล่องตัวยิ่งขึ้น ด้วยผลตอบรับที่ดีในเฟสแรก บริษัทฯ
    มีแผนจะดำเนินโครงการต่อเนื่องเฟส 2 ในปี 2557 นี้

2.  โครงการชวนชื่นพระรามเจ็ด-สิรินธร ตั้งอยู่ที่ซอยบางกรวย-ไทรน้อย 17 บนเนื้อที่ 12 ไร่
    ประกอบด้วยบ้านแฝดและบ้านเดี่ยวจำนวน 74 ยูนิต มูลค่าโครงการ 312 ล้านบาท
    จุดเด่นของโครงการ คือ ความสงบร่มรื่นของพื้นที่แวดล้อมที่ตั้งโครงการ
    ในขณะที่เดินทางได้อย่างสะดวกสบายด้วยหลายเส้นทาง
    จากบางกรวย-ไทรน้อยเชื่อมออกสู่ถ.จรัญสนิทวงศ์ ถ.สิรินธร ถ.นครอินทร์ และถ.ราชพฤกษ์
    เข้าสู่ใจกลางเมืองโดยสะดวก นอกจากนี้ ยังใกล้กับสถานีบางบำหรุ
    รถไฟฟ้าสายสีแดงช่วงบางซื่อ-ตลิ่งชัน

3.  โครงการออกัสท์คอนโดมิเนียม คอนโดมิเนียม 8 ชั้น 3 อาคาร จำนวนรวม 406 ยูนิต
    ขนาดห้องชุด 30-45 ตร.ม. ระดับราคา 1.7-3.23 ล้านบาท มูลค่าโครงการ 867
    ล้านบาท ตั้งอยู่ที่ซ.เจริญกรุง 80 เข้าออกได้ทั้งทางถนนเจริญกรุงและถนนพระราม 3
    เห็นวิวแม่น้ำเจ้าพระยาและสะพานกรุงเทพ ใกล้ศูนย์การค้าเอเชียทีค
    จุดเด่นของโครงการคือเป็นคอนโดมิเนียมในเมืองในราคาคอนโดฯ ชานเมือง

4.4.3 การจัดหาผลิตภัณฑ์หรือบริการ

ที่ดินและวัสดุก่อสร้าง

(1) ลักษณะการจัดให้ได้มาซึ่งผลิตภัณฑ์

ในช่วงปีที่ผ่านมาบริษัทฯ ได้ดำเนินการจัดซื้อวัตถุดิบ ( ที่ดิน ) เพิ่มเติมบางส่วน
ซึ่งได้นำมาพัฒนาเป็นโครงการในปี 2556-2557 ได้แก่ ชวนชื่นพระราม7-สิรินธร ,
ลีออง(สุขุมวิท62) , ออกัสท์ (เจริญกรุง-พระราม 3 ) และบริษัทฯ
มีที่ดินที่รอการพัฒนาอยู่จำนวนหนึ่ง (ประมาณ 25%ของสินทรัพย์รวม) ซึ่งบริษัทฯ
ได้ซื้อไว้ในราคาต้นทุนที่ถูก
และเล็งเห็นว่าเป็นทำเลสำคัญในอนาคตที่จะพิจารณาวางแนวทางในการพัฒนาเป็นลำดับต่อไป
โดยบริษัทฯ ยังคงมีนโยบายมุ่งเน้นพัฒนาทำเลต่างๆ รอบกรุงเทพฯ และปริมณฑล
ที่ภาครัฐมีนโยบายในการวางเครือข่ายคมนาคม ทั้งถนนตัดใหม่ ทางด่วน และขนส่งมวลชนระบบราง

10

ในส่วนของวัตถุดิบ (วัสดุก่อสร้าง) บริษัทฯ จะใช้นโยบายจัดจ้างผู้รับเหมามาดำเนินการ
ดังนั้นวัสดุส่วนใหญ่จึงเป็นการจัดซื้อโดยผู้รับเหมา ยกเว้นวัสดุบางชนิดที่ต้องเน้นการควบคุมคุณภาพ
บริษัทฯจะสั่งซื้อเองจากบริษัทฯผู้ผลิตโดยตรงซึ่งจะได้ต้นทุนที่ถูกกว่าเนื่องจากมีการสั่งเป็นจำนวนมาก
หรือสั่งซื้อจากบริษัทในเครือ ซึ่งบริษัทฯ สามารถมีอำนาจต่อรองในแง่ราคา เงื่อนไข และบริการ
ที่ผ่านมาบริษัทฯ ไม่มีการซื้อวัตถุดิบจากผู้ผลิตหรือผู้จำหน่ายรายใดเกินกว่าอัตราร้อยละ 30
ของมูลค่าการซื้อวัตถุดิบทั้งหมด

(2) ผลกระทบต่อสิ่งแวดล้อม

-   ผลกระทบและการดำเนินการป้องกัน

1. ทรัพยากรและสิ่งแวดล้อมทางกายภาพ

สภาพภูมิประเทศ จัดให้มีการทำรั้วกำแพงรอบบริเวณบ้านพักคนงานให้เป็นสัดส่วน มี

การปลูกต้นไม้และทำสวนหย่อมด้านหน้าโครงการเพื่อความสวยงาม

การชะล้างพังทลายของดิน มีการสร้างเขื่อนกันดินบริเวณพื้นที่หน้าโครงการใกล้กับแนว

แม่น้ำลำคลอง

คุณภาพอากาศ มีการป้องกันฝุ่นละอองในพื้นที่โครงการโดยการฉีดพรมน้ำ , ตรวจสอบ

เครื่องจักรกลที่ใช้ในการก่อสร้างให้อยู่ในสภาพดี เพื่อลดการเกิดเขม่าและควัน
เสียงและการสั่นสะเทือน ตรวจสอบเครื่องจักรกลในการก่อสร้างให้อยู่ในสถานที่เสมอ

เพื่อลดการเกิดเสียงดัง อันเนื่องจากเครื่องจักรกลชำรุด และไม่ดำเนินกิจกรรมใดๆ
ที่ก่อให้เกิดเสียงดังรบกวนในช่วงเวลาพักผ่อนของชุมชน (หลังเวลา 19.00 น.)

ทรัพยากรน้ำ ,การระบายน้ำและการป้องกันน้ำท่วม จัดให้มีรางระบายน้ำรอบๆ บ้านพักคนงาน
และบ่อพักน้ำชั่วคราวเพื่อรองรับน้ำเสียจากกิจกรรมต่างๆ ของคนงาน ,จัดสร้างระบบบำบัดน้ำเสีย
และสิ่งปฏิกูลจากคนงานโดยจัดสร้างเป็นแบบเกรอะ-กรองไร้อากาศและจัดให้มีการสูบกากตะกอนในบ่อเกรอะไปกำจัด

2. ทรัพยากรชีวภาพ

 มีการดำเนินการตามมาตรการป้องกัน / ลดผลกระทบต่อทรัพยากรกายภาพอย่างเคร่งครัด

เพื่อไม่ก่อให้เกิดผลกระทบ

3. คุณค่าการใช้ประโยชน์ของมนุษย์

แหล่งน้ำใช้ แนะนำให้คนงานใช้น้ำอย่างประหยัด โดยการนำน้ำจากคลองหรือจากบ่อพัก

น้ำมาใช้ในกิจกรรมก่อสร้างบางส่วน เช่นการล้างอุปกรณ์ก่อสร้าง ,การรดน้ำต้นไม้

การใช้ไฟฟ้า แนะนำให้คนงานใช้ไฟฟ้าอย่างประหยัด , ใช้อุปกรณ์ไฟฟ้าที่ได้มาตรฐาน ,
ประหยัดพลังงานและมีอายุการใช้งานยาวนาน ,
เดินสายและติดตั้งอุปกรณ์ไฟฟ้าตามมาตรฐานของการไฟฟ้าฯ

11

การกำจัดขยะมูลฝอย
รวบรวมขยะหรือเศษวัสดุที่เกิดจากการก่อสร้างกองรวมไว้ไม่ให้กระจัดกระจาย
และนำกลับมาใช้ประโยชน์ใหม่หรือนำไปถมที่ , จัดภาชนะรองรับให้เพียงพอกับปริมาณขยะที่เกิดขึ้น
, มีฝาปิดมิดชิด ส่วนขยะที่ใช้ประโยชน์ไม่ได้ควรมีการดำเนินการนำไปทิ้งอย่างน้อยสัปดาห์ละครั้ง

การคมนาคม หลีกเลี่ยงการขนถ่ายวัสดุก่อสร้างในชั่วโมงเร่งด่วน , จำกัดความเร็วของรถ

บรรทุก โดยเฉพาะเมื่อเข้าเขตชุมชน และปฏิบัติตามพระราชบัญญัติการขนส่งอย่างเคร่งครัด ,
ขับรถด้วยความระมัดระวัง ห้ามจอดรถในบริเวณที่ทำให้เกิดการกีดขวางการจราจร

4. คุณภาพชีวิต

อาชีวอนามัย มีการพิจารณาด้านมาตรการความปลอดภัย , จัดให้มีการดูแลการใช้อุปกรณ์

ป้องกันอันตราย และมีการตรวจสอบเพื่อความปลอดภัยในการทำงาน ,
มีการอบรมชี้แจงมาตรการต่างๆ แก่หัวหน้าคนงาน
หรือจัดหาคู่มือพร้อมคำชี้แจงใช้เพื่อให้เกิดสำนึกและเข้าใจในเรื่องความปลอดภัยให้ดียิ่งขึ้น ,
มีการจัดหาสวัสดิการด้านสุขาภิบาลต่างๆ เช่น น้ำดื่ม และที่ทิ้งขยะรวม
มีการรักษาความสะอาดภายในพื้นที่เพื่อลดมลภาวะ และอุบัติเหตุต่างๆ ,
จัดให้มีเครื่องปฐมพยาบาลเบื้องต้น , จัดให้มีไฟฟ้า แสงสว่างในเวลากลางคืน
บริเวณบ้านพักคนงานให้เพียงพอ

สาธารณสุข กำหนดขอบเขตบ้านพักคนงานให้อยู่ในบริเวณเดียวกัน ,
มีความเข้มงวดในด้านสุขาภิบาลสิ่งแวดล้อม
เพื่อป้องกันการก่อและแพร่กระจายของเชื้อโรคหรือโรคติดต่อ ,
จัดให้มีเวรยามรักษาความปลอดภัยออกตรวจดูแลความเรียบร้อยตลอด 24 ชั่วโมง

การป้องกันอัคคีภัย มีการเดินสายไฟทุกขั้นตอน และกระทำอย่างถูกหลักวิชาการ , ออกกฎ

ให้คนงานดับไฟให้สนิทหลังสูบบุหรี่ และประกอบอาหาร

ทัศนียภาพและสุนทรียภาพ ควบคุมให้มีการดูแลการก่อสร้างบริเวณต่างๆ
ภายในโครงการให้เป็นไปตามที่ออกแบบไว้ เพื่อรักษาสภาพภูมิทัศน์ที่ดีของโครงการ

- ผลการปฏิบัติจริงเปรียบเทียบกับอัตราสูงสุดตามกฎหมาย

บริษัทฯ
ได้มีการวางนโยบายในการรักษาสิ่งแวดล้อมเพื่อประโยชน์ของส่วนรวมโดยให้เป็นไปตามมาตรการที่ทางราชการกำหนดไว้

- ข้อพิพาทและแนวทางแก้ไข

  - ไม่มี -

12

4.4.4 งานที่ยังไม่ได้ส่งมอบ ณ วันที่ 31 ธันวาคม 2556

ณ 31 ธันวาคม 2556 บริษัทฯ ไม่มีโครงการงานรอส่งมอบมูลค่าเกินกว่าร้อยละ 10
ของรายได้รวม

13

5. ทรัพย์สินที่ใช้ในการประกอบธุรกิจของบริษัทและบริษัทย่อย

(1) บริษัทและบริษัทย่อยมีทรัพย์สินหมุนเวียนและทรัพย์สินถาวรหลักที่ใช้ในการประกอบธุรกิจรวม
เป็นมูลค่าตามบัญชีสุทธิ 6,344,556,378 บาท โดยแยกลำดับรายการได้ดังนี้

1. ที่ดินรอการพัฒนาและเพื่อขาย-สุทธิ 1,682,914,585 บาท (หมายเหตุงบการเงิน 9)

2. ที่ดินและงานก่อสร้างพัฒนาเพื่อขาย 3,713,893,135 บาท (หมายเหตุงบการเงิน 8)

3. บ้านพร้อมขายและบ้านตัวอย่าง 306,863,349 บาท (หมายเหตุงบการเงิน 8)

4. สิทธิการเช่าและอาคารพร้อมส่วนปรับปรุง 149,975,553 บาท (หมายเหตุงบการเงิน 15)

5. สนามกอล์ฟและสโมสร 856,079,564 บาท (หมายเหตุงบการเงิน 14)

รวม 6,709,726,186 บาท

หัก ค่าเสื่อมราคาสะสม 347,730,149 บาท

ค่าเผื่อมูลค่าสินค้าลดลง

- บ้านและบ้านตัวอย่าง 3,260,976 บาท

- ที่ดินรอการพัฒนาและเพื่อขาย 14,178,683 บาท

สุทธิ 6,344,556,378 บาท

(2) บริษัทฯใช้ทรัพย์สินลำดับที่ 1และ2 บางส่วน
เป็นหลักประกันในการกู้ยืมเพื่อการพัฒนาโครงการและได้ทำการประเมินราคาใหม่ในปี 2554 –
2556
ซึ่งจัดทำโดยผู้ประเมินที่อยู่ในความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์
บริษัทฯ
ได้ปรับราคาประเมินที่ดินดังกล่าวตามมูลค่างานที่ได้ส่งมอบให้ลูกค้าแล้วโดยใช้วิธีอัตราถัวเฉลี่ยพื้นที่ที่เหลือขายเทียบกับพื้นที่ที่ได้ทำการประเมินไว้

(3) บริษัทและบริษัทย่อยไม่มีสินทรัพย์ไม่มีตัวตนที่สำคัญในการประกอบธุรกิจ

(4) บริษัทมีสัดส่วนการลงทุนในบริษัทย่อยและบริษัทร่วมตาม หมายเหตุประกอบงบการเงินหมายเลข
1 และหมายเลข 6
โดยไม่มีอำนาจควบคุมหรือมีส่วนร่วมในการกำหนดนโยบายที่สำคัญต่อการดำเนินธุรกิจของบริษัทร่วม

[]14

15

(6) โครงการในอนาคต

โครงการที่จะเปิดดำเนินการในปี 2557 ที่บริษัทฯ ได้จัดซื้อที่ดินแล้ว มี 4 โครงการ คือ

1.     ลีออง ทำเลที่ตั้งถนนสุขุมวิท 62 (เลื่อนกำหนดการเปิดโครงการจากเดิมในปี 2556)
เนื้อที่ประมาณ 6 ไร่ เป็นทาวน์โฮม จำนวน 58 ยูนิต ขนาดราคาบ้านพร้อมที่ดินตั้งแต่ 6.2 –
10.3 ล้านบาท มูลค่าโครงการ 430 ล้านบาท

2.     เบลล์พาร์ค 4 ชวนชื่นซิตี้ ทำเลที่ตั้งถนนวัชรพล เนื้อที่ประมาณ 19 ไร่
เป็นบ้านเดี่ยวและบ้านแฝด จำนวน 105 ยูนิต ขนาดราคาบ้านพร้อมที่ดินตั้งแต่ 3.1 – 5.6
ล้านบาท มูลค่าโครงการ 445 ล้านบาท

3. ชวนชื่นโมดัส วิภาวดี เฟส 2 ทำเลที่ตั้งถนนวิภาวดี – รังสิต เนื้อที่ประมาณ 40 ไร่
เป็นทาวน์-โฮม , โฮมออฟฟิศและอาคารพาณิชย์ จำนวน 246 ยูนิต ขนาดราคาบ้านพร้อมที่ดินตั้งแต่
4.7 – 8.7 ล้านบาท มูลค่าโครงการ 1,715 ล้านบาท

4. ชวนชื่นเอกชัย-บางบอน ถนนบางบอน4 เนื้อที่ประมาณ 31 ไร่ ประกอบด้วยบ้านเดี่ยว 84 ยูนิต
ในราคา 7 ล้านบาทขึ้นไป มูลค่าโครงการ 650 ล้านบาท

และอีกหนึ่งโครงการ ในทำเลถนนสุขสวัสดิ์ ซึ่งอยู่ระหว่างดำเนินการวางแผนโครงการ

16

 6. ข้อพิพาททางกฎหมาย

บริษัทฯ ไม่มีข้อพิพาททางกฎหมายที่กระทบต่อการดำเนินธุรกิจของบริษัทฯ อย่างมีนัยสำคัญ